Biržų rajono savivaldybės

2018–2020 metų strateginio veiklos plano

2 priedas

1 b forma

**BIRŽŲ RAJONO SAVIVALDYBĖS**

**SOCIALINĖS PARAMOS IR SVEIKATOS APSAUGOS PASLAUGŲ KOKYBĖS IR PRIEINAMUMO GERINIMO PROGRAMOS APRAŠYMAS**

|  |  |
| --- | --- |
| **Biudžetiniai metai** | 2018-ieji metai |
| **Asignavimų valdytojas (-ai), kodas** | Biržų rajono savivaldybės administracija, 188642660  Biržų rajono Legailių globos namai, 191528414  Biržų rajono visuomenės sveikatos biuras, 301797609  Biržų krašto muziejus „Sėla“, 190562082  Biržų „Atžalyno“ pagrindinė mokykla, 190545695  Biržų „Aušros“ pagrindinė mokykla, 190545880  Biržų Kaštonų pagrindinė mokykla, 190546078  Biržų rajono Nemunėlio Radviliškio pagrindinė mokykla, 190594653  Biržų rajono Pabiržės pagrindinė mokykla, 290546830  Biržų rajono Papilio pagrindinė mokykla, 190546982  Biržų „Saulės“ gimnazija, 190546110  Biržų rajono Vabalninko Balio Sruogos gimnazija, 290547170  Biržų rajono Germaniškio pagrindinė mokykla-daugiafunkcis centras, 191657042  Biržų jaunimo mokykla, 191820888  Biržų rajono Kratiškių pagrindinė mokykla, 190544821  Biržų rajono Medeikių pagrindinė mokykla, 190546797  Biržų rajono Pačeriaukštės Petro Poškaus pagrindinė mokykla, 291656660  Biržų rajono lopšelis-darželis „Drugelis“, 290534290  Biržų lopšelis-darželis „Genys“, 190534670  Biržų miesto seniūnija, 188642856  Nemunėlio Radviliškio seniūnija, 286643610  Pabiržės seniūnija, 188643577  Pačeriaukštės seniūnija, 188643043  Papilio seniūnija, 188643424  Parovėjos seniūnija, 188643381  Širvėnos seniūnija, 188643239  Vabalninko seniūnija, 188643196  Biržų rajono Kirdonių universalus daugiafunkcis centras, 304220580 |
| **Vykdytojas (-ai), kodas** | Biržų rajono savivaldybės administracija, 1  Strateginio planavimo ir turto valdymo skyrius, 8  Biržų krašto muziejus „Sėla“, 10.2  Socialinės paramos skyrius, 11  Biržų rajono Legailių globos namai, 11.1  Biržų rajono savivaldybės visuomenės sveikatos biuras, 11.2  Biržų „Atžalyno“ pagrindinė mokykla, 13.1  Biržų „Aušros“ pagrindinė mokykla, 13.2  Biržų Kaštonų pagrindinė mokykla, 13.3  Biržų rajono Nemunėlio Radviliškio pagrindinė mokykla, 13.4  Biržų rajono Pabiržės pagrindinė mokykla, 13.5  Biržų rajono Papilio pagrindinė mokykla, 13.6  Biržų „Saulės" gimnazija, 13.7  Biržų rajono Vabalninko Balio Sruogos gimnazija, 13.8  Biržų rajono Germaniškio pagrindinė mokykla-daugiafunkcis centras, 13.9  Biržų jaunimo mokykla, 13.10  Biržų rajono Kratiškių pagrindinė mokykla, 13.11  Biržų rajono Medeikių pagrindinė mokykla, 13.12  Biržų rajono Pačeriaukštės Petro Poškaus pagrindinė mokykla, 13.13  Biržų lopšelis-darželis „Genys“, 13.18  Biržų rajono lopšelis-darželis „Drugelis“, 13.19  Vaiko teisių apsaugos skyrius, 14  Statybos ir infrastruktūros skyrius, 16  Biržų miesto seniūnija, 18  Nemunėlio Radviliškio seniūnija, 19  Pabiržės seniūnija, 20  Pačeriaukštės seniūnija, 21  Papilio seniūnija, 22  Parovėjos seniūnija, 23  Širvėnos seniūnija, 24  Vabalninko seniūnija, 25  Biržų rajono Kirdonių universalus daugiafunkcis centras, 27 |

|  |  |  |  |
| --- | --- | --- | --- |
| Programos pavadinimas | Socialinės paramos ir sveikatos apsaugos paslaugų kokybės ir prieinamumo gerinimo programa | Kodas | 2 |

|  |  |  |  |
| --- | --- | --- | --- |
| **Programos parengimo argumentai** | Šia programa Biržų rajono savivaldybėje siekiama formuoti efektyvią socialinės paramos ir sveikatos apsaugos sistemą, užtikrinti tikslingą lėšų paskirstymą šias paslaugas teikiančioms įstaigoms, didinti sveikatos ir socialinių paslaugų prieinamumą, integruoti socialiai pažeidžiamus asmenis į visuomenę.  Programa įgyvendinamos *savarankiškosios savivaldybių funkcijos* – socialinių išmokų ir kompensacijų skaičiavimas ir mokėjimas; socialinių paslaugų planavimas ir teikimas, socialinių paslaugų įstaigų steigimas, išlaikymas ir bendradarbiavimas su nevyriausybinėmis organizacijomis; savivaldybės socialinio būsto fondo sudarymas, socialinio būsto nuoma; sąlygų savivaldybės teritorijoje gyvenančių neįgaliųjų socialiniam integravimui į bendruomenę sudarymas; pirminė asmens ir visuomenės sveikatos priežiūra (įstaigų steigimas, reorganizavimas, likvidavimas, išlaikymas); savivaldybių sveikatos programų rengimas ir įgyvendinimas; parama savivaldybės gyventojų sveikatos priežiūrai ir *valstybinės (valstybės perduotos savivaldybėms) funkcijos* – socialinių išmokų ir kompensacijų skaičiavimas ir mokėjimas; mokinių nemokamo maitinimo savivaldybės įsteigtose mokyklose organizavimas ir nepasiturinčių šeimų mokinių, deklaravusių gyvenamąją vietą arba gyvenančių savivaldybės teritorijoje, aprūpinimas mokinio reikmenimis; socialinės globos teikimo likusiems be tėvų globos vaikams asmenims su sunkia negalia užtikrinimas. | | |
| **Ilgalaikis prioritetas**  **(pagal SPP)** | Sumanios, socialiai saugios, sveikos, naujovėms imlios, pilietiškos ir patriotiškos visuomenės formavimas | Kodas | 2 |
| **Šia programa įgyvendinamas įstaigos/padalinio strateginis tikslas:** | Gerinti švietimo, sveikatos apsaugos ir socialinės paramos paslaugų kokybę ir prieinamumą | Kodas | 1 |
| Programa | Tęstinė | | |

|  |  |  |  |
| --- | --- | --- | --- |
| **Programos aprašymas:**  Socialinių paslaugų tikslas – sudaryti sąlygas asmeniui (šeimai) ugdyti ar stiprinti gebėjimus ir galimybes savarankiškai spręsti savo socialines problemas, palaikyti socialinius ryšius su visuomene, taip pat padėti įveikti socialinę atskirtį. Norint užtikrinti socialiai pažeidžiamų grupių pakankamą pragyvenimo lygį, mokamos valstybės socialinės išmokos, šeimoms ir vieniems gyvenantiems asmenims, negalintiems savarankiškai apsirūpinti pakankamomis pragyvenimui lėšomis, skiriamos socialinės pašalpos ir (ar) kompensacijos už svarbiausias komunalines paslaugas, senyvo amžiaus ar neįgaliems asmenims teikiamos socialinės globos paslaugos globos įstaigose, nuomojamas savivaldybės socialinis būstas mažas pajamas gaunantiems asmenims ir šeimoms. Vykdoma programa siekiama sudaryti galimybes įvairioms gyventojų socialinėms grupėms integruotis į visuomenę, nežeminant žmogiškojo orumo, užtikrinti normalias gyvenimo sąlygas.  Biržų rajono savivaldybė siekia rūpintis savivaldybės gyventojų sveikata ir teikia Lietuvos Respublikos įstatymais ir kitais teisės aktais reglamentuojamas sveikatos priežiūros paslaugas. Siekiant mažinti gyventojų sergamumą ir mirtingumą, gerinti gyvenimo kokybę, teikiamos kokybiškos visuomenės sveikatos priežiūros paslaugos, finansuojamos sveikatos priežiūros paslaugos mokyklose, pirminio ir antrinio lygio gydymo įstaigų veikla, visuomenės sveikatos biuro veikla, taip pat kasmet įgyvendinama visuomenės sveikatos rėmimo specialioji programa.  **Efekto vertinimo kriterijus:**   * Patenkintų prašymų socialinėms paslaugoms dalis nuo bendro pateiktų prašymų skaičiaus (proc.). | | | |
| Programos tikslas | Kryptingai įgyvendinti valstybės socialinę ir sveikatos politiką, mažinti socialinę atskirtį rajone | Kodas | 1 |
| **Tikslo aprašymas:**  Socialinės paramos ir sveikatos apsaugos paslaugų kokybės gerinimo programa Biržų rajono savivaldybė siekia įgyvendinti Lietuvos Respublikos įstatymais ir kitais teisės aktais reglamentuojamą socialinę ir sveikatos politiką. Savivaldybė, įgyvendindama programą, numato teikti piniginę socialinę paramą bei socialines paslaugas socialiai pažeidžiamiems asmenims, sudaryti sąlygas neįgaliųjų socialinei integracijai į visuomenę, plėsti savivaldybės socialinio būsto fondą, teikti saugias ir kokybiškas socialines paslaugas ir visuomenės sveikatos priežiūros paslaugas savivaldybės gyventojams, kurti kompleksiškai teikiamų paslaugų sistemą, sudarant galimybes kiekvienam vaikui, neįgaliajam ar jo šeimai (globėjams, rūpintojams) gauti individualias pagal poreikį paslaugas ir reikiamą pagalbą bendruomenėje, o jos nesant – globėjų, įtėvių šeimoje, globos centre ar šeimynoje.  **Rezultato vertinimo kriterijai:**   * Socialinėms paslaugoms ir socialinei paramai skiriamų lėšų suma, tenkanti vienam Biržų rajono gyventojui (Eur); * Savivaldybės finansuojamų sveikatos priežiūros įstaigų paslaugų gavėjų skaičius; * Laukimo (buvimo eilėje) išsinuomoti socialinį būstą laikas (metais).   Tikslui įgyvendinti išsikelti keturi uždaviniai:  **1 Uždavinys. Užtikrinti Lietuvos Respublikos teisės aktais numatytų išmokų ir kompensacijų mokėjimą**  Uždaviniu organizuojamas Lietuvos Respublikos įstatymuose ir norminiuose teisės aktuose numatytos piniginės paramos asmenims ir šeimoms teikimas. Iš Lietuvos Respublikos valstybės biudžeto mokamos šalpos išmokos (šalpos pensijos, šalpos našlaičių pensijos, slaugos išlaidų ar priežiūros (pagalbos) tikslinės kompensacijos, šalpos kompensacijos, šalpos pensijos už neįgaliųjų slaugą namuose, socialinės pensijos), mokamos išmokos vaikams (vienkartinės išmokos gimus vaikui, išmokos vaikams, išmokos privalomosios tarnybos karių vaikams, globos (rūpybos) išmokos, vienkartinės išmokos būstui įsigyti arba įsikurti, vienkartinės išmokos nėščioms moterims), vykdomas vienkartinės valstybės paramos ir kompensacijų skyrimas ir mokėjimas, transporto išlaidų bei specialiųjų lengvųjų automobilių įsigijimo išlaidų kompensacijų skyrimas ir mokėjimas.  Iš Lietuvos Respublikos valstybės biudžeto specialiosios tikslinės dotacijos lėšų kompensuojama dalis būsto nuomos ar išperkamosios nuomos mokesčių teisę į šias kompensacijas turintiems asmenims. Taip pat iš valstybės biudžeto specialiosios tikslinės dotacijos lėšų mokamos vienkartinės laidojimo pašalpos, skiriamas nemokamas maitinimas ir mokinio reikmenys vaikams iš mažas pajamas gaunančių šeimų.  Iš savivaldybės biudžeto savarankiškosioms funkcijoms skirtų lėšų mokamos socialinės pašalpos socialiai remtiniems asmenims, kompensuojamos būsto šildymo, geriamojo ir karšto vandens išlaidos mažas pajamas gaunančioms šeimoms.  Vykdant darbo politikos formavimo ir įgyvendinimo priemones Biržų rajono savivaldybė numato bedarbiams, įspėtiems apie atleidimą iš darbo darbuotojams, bendrojo lavinimo mokyklų moksleiviams ir studentams atostogų metu, taip pat kitiems, socialinę atskirtį patiriantiems asmenims padėti greičiau integruotis į darbo rinką bei sudaryti jiems sąlygas užsidirbti pragyvenimui būtinų lėšų.  Savivaldybės biudžeto lėšomis planuojama suteikti vienkartinę finansinę paramą, organizuoti keleivių ir socialiai išskirtinų gyventojų grupių pavėžėjimą. Studijų rėmimo programos lėšomis numatoma paremti dalį gabių, aukštojo išsilavinimo siekiančių rajono jaunuolių iš mažas pajamas gaunančių šeimų, remiamos savivaldybės sveikatos priežiūros įstaigoms reikalingų specialistų studijos.  Savivaldybės biudžeto lėšomis numatoma iš dalies kompensuoti būsto socialiai remtiniems asmenims nuomą.  **Produkto vertinimo kriterijai:**   * Valstybinių šalpos išmokų gavėjų skaičius; * Valstybinių kompensacijų gavėjų skaičius; * Vienkartinės valstybės paramos ir kompensacijų gavėjų skaičius; * Valstybinių išmokų vaikams gavėjų skaičius; * Socialinių pašalpų gavėjų skaičius; * Kompensacijų gavėjų skaičius; * Laidojimo pašalpų gavėjų skaičius; * Mokinių, gaunančių nemokamą maitinimą, skaičius; * Mokinių, aprūpintų mokinio reikmenimis, skaičius; * Vienkartinių pašalpų gavėjų skaičius; * Kompensuotų pavėžėjimų skaičius; * Viešųjų darbų ir kitose užimtumo programose dalyvavusių asmenų skaičius; * Studijų rėmimo programos paramos gavėjų skaičius; * Būsto nuomos ar išperkamosios kompensacijų gavėjų skaičius   **2 Uždavinys. Organizuoti ir teikti socialines paslaugas, mažinti socialinę atskirtį rajone**  Socialinės paslaugos yra paslaugos, kuriomis suteikiama pagalba asmeniui (šeimai) dėl amžiaus, neįgalumo, socialinių problemų, iš dalies ar visiškai neturinčiam, neįgijusiam arba praradusiam gebėjimus ar galimybes savarankiškai rūpintis asmeniniu (šeimos) gyvenimu ir dalyvauti visuomenės gyvenime. Pagrindinis socialinių paslaugų teikimo organizatorius yra savivaldybė. Ji planuoja savo teritorijos gyventojams socialines paslaugas, nustato socialinių paslaugų finansavimo poreikį.  Parama apsirūpinant gyvenamosiomis patalpomis – socialiai itin jautri Savivaldybės veiklos sritis. Daliai Savivaldybės gyventojų socialinis būstas yra vienintelė galimybė užtikrinti sau ir šeimai bent minimalią gyvenimo kokybę.  2018 m. pradžioje Biržų rajono savivaldybėje socialinio būsto laukė 106 asmenys (šeimos), iš jų: jaunos šeimos sudarė 17,9 proc., šeimos, auginančios tris ar daugiau vaikų – 5,7 proc., likę be tėvų globos asmenys – 3,8 proc., neįgalieji ir sergantys lėtinių ligų sunkiomis formomis – 13,2 proc., bendrajame sąraše – 53,8 proc. šeimų, socialinio būsto nuomininkai, turintys teisę į būsto sąlygų pagerinimą – 5,7 proc. Savivaldybės socialinio būsto fondą sudaro 196 butai, visi jie yra nuomojami. 2017 m. socialiniu būstu aprūpinta 15 proc. laukiančių socialinio būsto asmenų (šeimų). Nors laukiančių socialinio būsto aprūpinimo būstu rodiklis pagerėjo, laukiančių socialinio būsto asmenų (šeimų) skaičius viršija socialinio būsto pasiūlą, susidaranti socialinio būsto laukiančių asmenų (šeimų) eilė rodo socialinio būsto fondo plėtros poreikį.  Siekdama padidinti Savivaldybės socialinio būsto fondą bei socialinio būsto prieinamumą pažeidžiamiausioms gyventojų grupėms, Savivaldybė 2016 m. teikė paraišką ES investicijoms gauti pagal 2014-2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonę Nr. 08.1.2-CPVA-R-408 „Socialinio būsto fondo plėtra“. Įgyvendinant projektą „Biržų rajono savivaldybės socialinio būsto fondo plėtra“, 2017 m. nupirkta 12 socialinių būstų, 2018 m. planuojama nupirkti dar 13 socialinių būstų.  Įgyvendinamu uždaviniu Biržų rajono savivaldybė numato vykdyti dalinį VšĮ „Vaiko užuovėja“ veiklą, seniūnijose teikti socialines paslaugas socialinės rizikos šeimoms, auginančioms vaikus, vykdyti VšĮ Biržų rajono socialinių paslaugų centro veiklos rėmimo programą. VšĮ „Vaiko užuovėja“ teikia ilgalaikės ir trumpalaikės socialinės globos paslaugas vaikams, likusiems be tėvų globos, ir socialinės rizikos šeimų vaikams. VšĮ Biržų rajono socialinių paslaugų centras teikia socialines paslaugas asmenims dėl amžiaus, neįgalumo, ligos, socialinių problemų iš dalies ar visiškai netekusiems (neturintiems) savarankiškumo ir negalintiems pasirūpinti savimi bei savo šeima.  Siekiant įgyvendinti perėjimo nuo institucinės globos prie šeimoje ir bendruomenėje teikiamų paslaugų programos nuostatas, numatoma teikti ilgalaikę ir trumpalaikę socialinę globą likusiems be tėvų globos bei socialinės rizikos šeimų vaikams budinčių globotojų šeimose ir bendruomeniniuose vaikų globos namuose (atskiruose būstuose apgyvendinant iki 8 vaikų).  Uždaviniu įgyvendinama Maisto iš ES intervencinių atsargų tiekimo organizavimo labiausiai nepasiturintiems Biržų rajono gyventojams programa, kurios tikslas – paramos teikimas labiausiai nepasiturintiems rajono gyventojams, siekiant mažinti skurdą bei socialinę atskirtį.  Siekiant plėsti socialines paslaugas bei gerinti socialinių paslaugų infrastruktūrą, 2017 m. ketinama pradėtas įgyvendinti ES fondų lėšomis finansuojamas projektas „Biržų rajono Legailių globos namų socialinių paslaugų infrastruktūros modernizavimas“ pagal priemonę Nr. 08.1.1-CPVA-R-407 „Socialinių paslaugų infrastruktūros plėtra“. Projektą numatoma įgyvendinti 2019 m.  **Produkto vertinimo kriterijai:**   * VšĮ „Vaiko užuovėja“ paslaugų gavėjų skaičius; * Netekusių tėvų globos vaikų, gavusių paslaugas budinčių globotojų šeimose ir bendruomeniniuose vaikų globos namuose, skaičius; * VšĮ Biržų rajono socialinių paslaugų centro paslaugų gavėjų skaičius; * Socialinės rizikos šeimų, gavusių socialines paslaugas, skaičius; * Paramos maisto produktais gavėjų skaičius; * Naujai įkurtų nestacionarių socialinių paslaugų padalinių skaičius; * Įsigytų socialinių būstų skaičius;   **3 Uždavinys. Vykdyti neįgaliųjų socialinę integraciją ir užtikrinti socialinę globą**  Kaip apibrėžia Lietuvos Respublikos neįgaliųjų socialinės integracijos įstatymas, neįgaliųjų socialinės integracijos sistemą sudaro medicininės, profesinės ir socialinės reabilitacijos paslaugų teikimas, specialiųjų poreikių tenkinimas specialiosios pagalbos priemonėmis, neįgaliųjų užimtumo rėmimas, socialinės paramos teikimas, ugdymo paslaugų teikimas, lygių galimybių dalyvauti kultūros, sporto ir kitose visuomenės gyvenimo srityse užtikrinimas.  Socialinė globa – tai socialinių paslaugų, kuriomis asmeniui teikiama visapusiška specialistų priežiūros reikalaujanti pagalba, visuma. Socialinių paslaugų gavėjai yra vaikai su negalia, vaikai, netekę tėvų globos, socialinės rizikos vaikai, senyvo amžiaus asmenys, suaugę neįgalūs asmenys, socialinės rizikos suaugę asmenys, asmenys su sunkia negalia, jų šeimos, socialinės rizikos šeimos.  Šiuo uždaviniu Biržų rajono savivaldybė numato teikti socialinės globos paslaugas įstaigose, kurių savininkė / dalininkė yra valstybė, savivaldybė arba nevyriausybinė organizacija, skirti lėšas neįgaliųjų būsto specialiam pritaikymui, įgyvendinti Finansinės paramos vaikų dienos centrų veiklai programą bei finansuoti ir įgyvendinti socialinės reabilitacijos neįgaliesiems bendruomenėje projektus.  **Produkto vertinimo kriterijai:**   * Asmenų su sunkia negalia, gavusių socialinės globos paslaugas, skaičius; * Socialinės globos paslaugų gavėjų skaičius; * Vaikų dienos centrų paslaugų gavėjų skaičius; * Žmonėms su negalia pritaikytų būstų skaičius; * Remiamų socialinės reabilitacijos neįgaliesiems projektų skaičius.   **4 Uždavinys. Užtikrinti tinkamą sveikatos priežiūrą Biržų rajono gyventojams**  Visuomenės sveikatos priežiūra – organizacinių, teisinių, ekonominių, techninių, socialinių bei medicinos priemonių, padedančių įgyvendinti ligų ir traumų profilaktiką, išsaugoti visuomenės sveikatą bei ją stiprinti, visuma. Siekdama užtikrinti kokybiškas, saugias ir šiuolaikinius reikalavimus atitinkančias sveikatos priežiūros paslaugas savivaldybė numato vykdyti sveikatos priežiūrą mokyklose (visuomenės sveikatos priežiūros specialistų, dirbančių bendrojo lavinimo mokyklose, veiklos organizavimas ir koordinavimas, kitų vaikų ir jaunimo sveikatinimo priemonių organizavimas ir įgyvendinimas), užtikrinti Biržų rajono savivaldybės visuomenės sveikatos biuro veiklą (Biuro funkcijos apima įvairių visuomenės sveikatos stiprinimo programų įgyvendinimą; visuomenės sveikatos stebėsenos (monitoringo) vykdymą; užkrečiamųjų ligų profilaktiką ir neinfekcinių ligų bei traumų kontrolę; vaikų ir jaunuolių sveikatos stiprinimo veiklą), vykdyti Visuomenės sveikatos rėmimo specialiąją programą.  Taip pat uždaviniu numatoma įgyvendinti VšĮ Biržų ligoninės vaiko raidos sutrikimų ankstyvosios reabilitacijos tarnybos veiklos programą. Iš savivaldybės biudžeto numatoma skirti finansavimą gyventojams nemokamai protezuoti dantis VšĮ Biržų rajono savivaldybės poliklinikoje. Taip pat numatomas skirti savivaldybės biudžeto lėšų rajono gyventojų aptarnavimo sąlygoms gerinti savivaldybės sveikatos priežiūros įstaigose.  Siekiant mažinti sveikatos ir sveikatos priežiūros netolygumus ir užtikrinti sveiką senėjimą, 2018 m. ketinama teikti projektų paraiškas ES fondų investicijoms gauti pagal priemones „Pirminės asmens sveikatos priežiūros veiklos efektyvumo didinimas“ ir „Sveikos gyvensenos skatinimas regioniniu lygiu“.  2018 m. VšĮ Biržų rajono savivaldybės poliklinikoje toliau bus teikiamos tiesiogiai stebimo trumpo gydymo kurso (DOTS) paslaugas. Biržų rajono savivaldybės visuomenės sveikatos biure toliau bus tęsiamas priemonių, mažinančių priklausomybes socialinės rizikos šeimose, įgyvendinimas.  Biržų rajono savivaldybės visuomenės sveikatos biure toliau bus vykdoma priklausomybių mažinimo prevencijos programa socialinės rizikos šeimose.  2018 m. bus tęsiamas 2017 m. pradėtas INTERREG V-A Latvijos ir Lietuvos 2014–2020 m. programos finansuojamas Biržų rajono savivaldybės kartu su Neretų (Latvija) savivaldybe parengtas projektas „Improvement of living conditions in deprived territories by creating sustainable, active and healthy communities“ („Gyvenimo kokybės nugyventose teritorijose gerinimas kuriant tvarias, aktyvias ir sveikas bendruomenes“), taip pat planuojama pradėti įgyvendinti Gyvenimo kokybės pasienio teritorijose gerinimas įgalinant neišnaudotą nugyventų teritorijų ir bendruomenių potencialą projektą („Improvement of living conditions in cross border region by unlocking potential of deprived communities and territories“ /UNLOCKED POTENTIAL).  **Produkto vertinimo kriterijai:**   * Mokinių, dalyvavusių sveikatinimo veikloje, skaičius; * Visuomenės sveikatos biuro teikiamų paslaugų gavėjų skaičius; * Sveikatos projektų skaičius; * Suteiktų nemokamo dantų protezavimo paslaugų skaičius; * Suteiktų vaiko raidos sutrikimų ankstyvosios reabilitacijos paslaugų skaičius. | | | |

|  |
| --- |
| **Numatomas programos įgyvendinimo rezultatas:**  Įgyvendinus programos priemones savivaldybės gyventojams bus teikiama socialinė parama (socialinės pašalpos, vienkartinės pašalpos, kompensacijos, socialinė parama mokiniams ir kt.), socialinės paslaugos (asmenų apgyvendinimas stacionariose globos įstaigose, slauga pagal socialines indikacijas ir kt.), sutrumpės asmenų (šeimų), turinčių teisę į savivaldybės socialinio būsto nuomą, laukimo eilėje socialiniam būstui išsinuomoti laikas, pagerės socialinio būsto kokybė.  Siekiant neįgaliųjų socialinės integracijos bus finansuojamas būsto aplinkos pritaikymas neįgaliesiems, iš valstybės biudžeto dotuojama asmenų su sunkia negalia globa.  Įgyvendinama programa numatoma teikti kokybiškas, saugias šiuolaikinius reikalavimus atitinkančias sveikatos priežiūros paslaugas. Šiam uždaviniui įgyvendinti savivaldybė vykdys sveikatos priežiūrą mokyklose, prisidės finansuodama sveikatos priežiūrą atliekančių pirminio ir antrinio lygio gydymo įstaigų veiklą, visuomenės sveikatos biuro veiklą, taip pat kasmet įgyvendins sveikatos priežiūros rėmimo specialiąją programą. |

|  |
| --- |
| **Galimi programos vykdymo ir finansavimo šaltiniai:** Savivaldybės biudžetas, Valstybės biudžetas, Valstybės biudžeto specialioji tikslinė dotacija, Privalomojo sveikatos draudimo fondo lėšos, ES lėšos, skolintos lėšos. |

|  |
| --- |
| **Veiksmai, numatyti Biržų rajono strateginiame plėtros plane ir susiję su vykdoma programa:**  **2 PRIORITETAS. SUMANIOS, SOCIALIAI SAUGIOS, SVEIKOS, NAUJOVĖMS IMLIOS, PILIETIŠKOS IR PATRIOTIŠKOS VISUOMENĖS FORMAVIMAS**  **2.2. Tikslas. Socialiai saugios ir sveikos visuomenės formavimas**  2.2.1. Uždavinys. Gerinti socialinių paslaugų teikimą ir skatinti socialinę integraciją  2.2.2. Uždavinys. Didinti sveikatos priežiūros paslaugų kokybę ir prieinamumą  2.2.3. Uždavinys. Siekti gyventojų sveikatingumo rodiklių gerėjimo ir didinti fizinį aktyvumą |

|  |
| --- |
| **Susiję įstatymai ir kiti norminiai teisės aktai:**  Lietuvos Respublikos Konstitucija, Lietuvos Respublikos vietos savivaldos įstatymas, Lietuvos Respublikos neįgaliųjų socialinės integracijos įstatymas, Lietuvos Respublikos piniginės socialinės paramos nepasiturinčioms šeimoms ir vieniems gyvenantiems asmenims įstatymas, Lietuvos Respublikos socialinių paslaugų įstatymas, Lietuvos Respublikos išmokų vaikams įstatymas, Lietuvos Respublikos valstybinių šalpos išmokų įstatymas, Lietuvos Respublikos socialinės paramos mokiniams įstatymas, Lietuvos Respublikos paramos mirties atveju įstatymas, Lietuvos Respublikos valstybės paramos žuvusių pasipriešinimo 1940–1990 metų okupacijos dalyvių šeimoms įstatymas, Lietuvos Respublikos valstybės paramos ginkluoto pasipriešinimo (rezistencijos) dalyviams įstatymas, Lietuvos Respublikos įstatymas „Dėl socialinės paramos asmenims, sužalotiems atliekant būtinąją karinę tarnybą sovietinėje armijoje ir šioje armijoje žuvusiųjų šeimoms (1945-07-22–1991-12-31)“, Lietuvos Respublikos nepriklausomybės gynėjų ir kitų nukentėjusių nuo 1991 m. sausio 11–13 d. ir po to vykdytos SSRS agresijos asmenų teisinio statuso pripažinimo įstatymas, Kompensacijų nepriklausomybės gynėjams, nukentėjusiems nuo 1991 m. sausio 11–13 d. ir po to vykdytos SSRS agresijos, bei jų šeimoms įstatymas, Lietuvos Respublikos sveikatos sistemos įstatymas, Lietuvos Respublikos visuomenės sveikatos priežiūros įstatymas, Lietuvos Respublikos visuomenės sveikatos stebėsenos (monitoringo) įstatymas, Lietuvos Respublikos paramos būstui įsigyti ar išsinuomoti įstatymas ir kt. |

\_\_\_\_\_\_\_\_\_\_\_\_\_\_\_\_